Ingvild Synnøve Midtskogen

Ingvild Synnøve Midtskogen (født 21. desember 2007) er en norsk skihopper og kombinertløper som representerer idrettslaget TRY.

Idrettskarriere 
Midtskogen debuterte på seniornivå i hopp som 13-åring i september 2021 på Lillehammer og tok en tredjeplass i både Norgescuprennet og Plastmesterskapet i normalbakke.  I oktober 2021 utpekte Aftenposten henne som Norges største hopptalent.  

Som 14-åring og tredje yngst i verden debuterte hun i kvinnenes verdenscup på Lillehammer 3. desember 2022, der hun tok en 40.-plass i normalbakken. Hun representerte Norge under junior-VM i 2023, der hun i den individuelle hoppkonkurransen fikk en 7.-plass. 

Hun tok en fjerdeplass sammenlagt i kontinentalcupen vintersesongen 2022/23. Hun tok sin første seier i kontinentalcupen 9. september 2023 og fikk en tredjeplass sammenlagt for sommersesongen.

I kombinert debuterte hun på seniornivå under sommer-NM august 2022, der hun tok en fjerdeplass i liten bakke/3,3 km og en andreplass i normalbakke/6,4 km.  Under junior-VM i 2023 deltok hun også i det individuelle kombinertrennet og gikk inn til en 12.-plass.

Hun kom inn på landslaget i hopp til 2023/24-sesongen.

Referanser

Eksterne lenker 
 Utøverprofil hos FIS (hopp)
 Utøverprofil hos FIS (kombinert)

Norske kombinertløpere
Norske skihoppere